Document ID: /roh_data/filtered/fineweb-2-filterrobots_roh.jsonl.gz/52670

La gievgia saira hai dà a Grüsch in accident d'auto individual. Il manischunz è sa blessà levamain. Sco quai che la Polizia chantunala communitgescha era l'um da 69 onns sin via da Cavadura en direcziun Überlandquart. A la fin d'ina curva è el vegnì sin l'auter vial e collidà là cun la saiv da fier. L'automobilist è vegnì transportà en l'ospital a Schiers. L'auto è donnegià cumplettamain. Er vi da la saiv da fier hai dà in donn considerabel.
RTR novitads 15:00